มาริโอ้ เมาเร่อ
ชูเกียรติ ศักดิ์วีระกุล ผู้กำกับภาพยนตร์ "รักแห่งสยาม" พูดถึงมาริโอ้ว่า ที่รับเลือกมาริโอ้มาเล่น "รักแห่งสยาม" นอกเหนือจากเรื่องหน้าตาแล้ว "เขามีดีกว่านั้น ดูจากแววตาแล้ว เขาไม่ใช่คนเลื่อนลอย ทำหน้าหล่อไปวันๆ ... เขารักครอบครัว เขาเป็นคนจริงใจ ใสซื่อ เหมือนแก้วน้ำใบใหญ่ ๆ ใส่อะไรลงไปก็ได้" ส่วนผู้กำกับภาพยนตร์เรื่อง "ฝัน-หวาน-อาย-จูบ" ราเชนทร์ ลิ้มตระกูล พูดถึงมาริโอ้ว่า " เขามีความซื่อสัตย์ต่อความคิดของตัวเองมาก ซื่อสัตย์กับคนที่เขาทำงานด้วยมาก ๆ"
กันและกัน
"กันและกัน" เป็นเพลงประกอบภาพยนตร์เรื่อง "รักแห่งสยาม" ประพันธ์คำร้องและทำนองโดย ชูเกียรติ ศักดิ์วีระกุล เรียบเรียงโดย ธีร์ ชัยธีระสุเวช ขับร้องโดยสุวีระ บุญรอด และในเวอร์ชันอื่นขับร้องโดยวิชญ์วิสิฐ หิรัญวงษ์กุล ซึ่งยังร้องในภาพยนตร์ 2 ครั้ง ในฉากงานเลี้ยง เป็นแบบอคูสติก และในคอนเสิร์ตช่วงท้ายเรื่อง เป็นแบบบันทึกเสียงสดกับวงออกัส และฉบับชูเกียรติ ศักดิ์วีระกุล ขับร้องในฉบับอคูสติก อยู่ในอัลบั้มเพลงประกอบภาพยนตร์